Վարչապետն օրեր առաջ ֆեյսբուքյան տեսակապի միջոցով դիմել էր 18-27 տարեկան երիտասարդներին, որոնք գտնվում են արտերկրում եւ կոչ էր արել նրանց վերադառնալ Հայաստան ու մեկնել ժամկետային զինվորական ծառայության՝ կատարելու իրենց պարտքը հայրենիքի առաջ: Նա դիմել էր նաեւ այն քաղաքացիներին, որոնք կարողացել էին տարբեր կապերի միջոցով ազատվել բանակից կամ եղել են սահմանային վիճակում: Նրանց առաջարկել էր դիմել կրկնակի փորձաքննության կամ արագ բուժել իրենց հիվանդությունները եւ դարձյալ մեկնել զինծառայության: «Նոր Հայաստանն այդպիսի ճանապարհների համար չէ»,- արձանագրել էր վարչապետը: